Girvan (Brenneree)

Girvan is en Whisky-Brenneree in Girvan, South Ayrshire, Schottland.

 Historie 
William Grant & Sons, de Grünners vun Glenfiddich un Balvenie, hebbt nich blots Single-Malt-Whisky in jemehr Produkschoon, man produzeren ok Blended Whiskys. Man, se kregen sik mit de Distillers Company Ltd. (DCL) in de Plünnen, de en groten Andeel vun de Produkschoon vun Grain-Whiskys kuntrolleren deen, de dordör nödig weer. So weer dat Ünnernehmen dorto dwungen, sik en egene Produkschoonssteed to boenM. Jackson: Whisky. Dorlin Kindersley Verlag, München 2008, ISBN 978-3-831-00764-6, S. 162.. Dat schüll denn in den lütten Küstenoort Girvan wesen, woneem en leddige Munitschoonsfabrik ut’n Tweeten Weltkrieg stünn. Op dat Land schüll nu de Grain-Brenneree inricht warrnIndrag op Whiskiesofscotland.com. 1963 is de Destille grünnt worrn un siet de Tiet in Bedrief. Na egene Angaven schall dat de techniseerteste Brenneree vun Schottland wesenM. Jackson: Whisky. Dorlin Kindersley Verlag, München 2008, ISBN 978-3-831-00764-6, S. 102. . Se tellt to de gröttsten Brennereen vun’t Land. In’t Johr 1966 is dorto noch de experimentelle Ladyburn–Brenneree op dat Rebeet vun de Girvan-Brenneree boet worrn, de aver al 1976 wedder Platz maken müss, as de egentliche Destille vergröttert warrn schüll. 2007 is op dat Grundstück de Brenneree Ailsa Bay dorto kamen, de för de Blended-Produkschoon Single-Malt-Whisky produzeert.

 Produkschoon 
duum|De Girvan_Destille vun de B741 ut sehn
Dat Water, dat för de Produkschoon bruukt warrt, kummt ut dat Penwapple reservoir. In de Destille gifft dat twee Brennblasen – een Coffey Still un een Continuous Still. Ut de Brenneree gifft dat en Original–Single Grain-Affüllen, de ünner den Naam Black Barrel verköfft warrt. Op’n Markt gifft dat den siet 1995. He is meist weltwiet to kriegen. De gröttste Deel vun den Whisky geiht aver in de Produkschoon vun Blend-Whiskys.

 Kiek ok 
 List vun de schottischen Brennereen

 Borns 

 Weblenken 

Kategorie:Whiskybrenneree
Kategorie:Schottland